ANEXA nr. 1 la HCL nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_

Descrierea sumara a investiției și detalierea indicatorilor tehnico-economici și a valorilor acestora pentru obiectivul de investiții: Creșterea eficientei energetice a blocurilor de locuinte in Municipiul Baia Mare- CF15, Bulevardul Unirii, nr. 12

1.Date generale:

Obiectiv de investiţii: Creșterea eficientei energetice a blocurilor de locuinte in Municipiul Baia Mare- CF15, Bulevardul Unirii, nr. 12

Ordonator de credite: Primăria Municipiului Baia Mare

Beneficiar: Municipiul Baia Mare, Str. Gheorghe Sincai nr. 37, jud. Maramures

Proiectant General:  KLEVER SYSTEM SRL. Str. 1 Decembrie nr.30 Bistrita jud Bistrita Nasaud

Proiect nr. 1299/2023

Faza de proiectare: PT

Amplasamentul obiectivului: Bulevardul Unirii, Nr. 12, Mun. Baia Mare, Jud. Maramures.

2.Indicatorii tehnico-economici:

2.1. indicatori maximali, respectiv valoarea totală a obiectivului de investiţii, exprimată în lei, cu tva şi, respectiv, fără tva, din care construcţii-montaj (C+M), în conformitate cu devizul general:

Valoarea Totala A Investitiei: 18.936.561,75 lei fără TVA;

22.512.776,50 lei cu TVA;

din care, valoare C+M: 10.439.397,89 lei fără TVA;

12.422.883,51 lei cu TVA.

2.2. Capacităţi tehnice:

* Suprafata: -construita = 1.744,49 m2

 - desfasurata = 12.742,81 m2

* Regim de înălțime :

 • Sc. A: S+P+8E+Et

 • Sc. B: S+P+7E+Et

 • Sc. C: S+P+8E+Et

 • Sc. D: S+P+M+8E+Et;

* Număr de apartamente: 132
* Tip acoperiș: Terasa

2.3. Durata estimată a lucrărilor de execuție este de 24 luni.

3.Necesitatea şi oportunitatea investiţiei:

Documentația tehnico-economică aferentă obiectivului de investiții “Creșterea eficientei energetice a blocurilor de locuinte in Municipiul Baia Mare- CF15, Bulevardul Unirii, nr. 12’’, Municipiul Baia Mare, jud. Maramureș. face parte integrantă din documentația necesară finanțarii în  cadrul Programului Regional Nord-Vest 2021-2027, Prioritatea 3 ”O regiune cu comunități prietenoase cu mediul”, Obiectiv specific 2.1 „Promovarea eficienței energetice și reducerea emisiilor de gaze cu efect de seră”, Acțiunea a) ”Creșterea eficienței energetice în regiune ca parte a investițiilor în sectorul locuințelor”, apel de proiecte nr. PRNV/2023/ 311.A/1,

Obiectivul proiectului de investiții “Creșterea eficientei energetice a blocurilor de locuinte in Municipiul Baia Mare- CF15, Bulevardul Unirii, nr. 12’’ este creșterea calității vieții în Municipiul Baia Mare prin reabilitarea blocului de locuinte de pe Bulevardul Unirii, Nr. 12, Mun. Baia Mare, Jud. Maramures.

Implementarea măsurilor aferente axei de finanțare PRNV/2023/ 311.A/1, va avea ca rezultat:

* Reducerea cheltuielilor cu încălzirea spațiilor pe perioada de iarnă, respectiv reducerea costurilor cu climatizarea pe perioada de caniculă;
* Susținerea creșterii economice și contracararea efectelor negative pe care criza internațională actuală o poate avea asupra sectorului energetic;
* Creșterea independenței energetice a României;
* Reducerea, prin realizarea lucrărilor de intervenție, a consumurilor de energie termică, electrică, a emisiilor de gaze cu efect de seră, creșterea numărului de gospodării cu o clasificare mai bună a consumurilor energetice;

Obiectivele generale urmărite prin programul de reabilitare termică sunt:

* Îmbunătățirea condițiilor de igienă și confort;
* Reducerea pierderilor de căldură și a consumurilor energetice;
* Reducerea costurilor de întreținere pentru încălzire și apa caldă de consum;
* Reducerea emisiilor poluante de CO2 generate de producerea, transportul și consumul de energie;
* Păstrarea valorii arhitecturale, ambientale și de integrare cromatică în mediul urban.

4.Conţinutul documentaţiei:

 Descrierea investiţiei:

* Izolarea termică a faţadei – parte vitrată, prin înlocuirea tâmplăriei clasice exterioare existente, inclusiv a celei aferente accesului în blocul de locuinţe, cu tâmplărie termoizolantă cu performanta ridicata;
* Izolarea termică a faţadei – parte opacă (pereti exteriori) cu sistem termoizolant amplasat la exterior cu o grosime de 15 cm;
* Termo-hidroizolarea planşeului peste ultimul nivel, cu sisteme termoizolante, in cazul existentei terasei, cu o grosime de 20 cm;
* Inchiderea balcoanelor şi/sau a logiilor cu tâmplărie termoizolantă, inclusiv izolarea termică a parapeţilor.
* Lucrări de reabilitare/modernizare a sistemului de încălzire, precum și înlocuirea echipamentelor existente și racordarea la un sistem de încălzire centralizată:
* Modernizarea instalaţiei de distribuţie a agentului termic pentru încălzire, inclusiv folosind contorizarea individuală prin soluţia distribuţiei “pe orizontală”;
* Realizarea lucrărilor de branșare a unor apartamente la sistemul centralizat de producere şi furnizare a energiei termice;
* Procurarea/montarea contoarelor de energie termică, pentru contorizarea consumurilor la apartamentele racordate la sistemul centralizat de incalzire.
* Lucrări de reabilitate/modernizare a sistemelor de ventilare naturală sau mecanică, inclusiv prin înlocuirea echipamentelor existente:
* Repararea/refacerea canalelor de ventilaţie din apartamente în scopul menţinerii/realizării ventilării naturale a spaţiilor ocupate;
* Soluții de ventilare naturală prin introducerea dispozitivelor/fantelor/grilelor pentru aerisirea controlată a spațiilor ocupate și evitarea apariției condensului pe elementele de anvelopă.
* Lucrări ce vizează instalarea unor sisteme alternative de producere a energiei electrice și/sau termice din surse regenerabile, pentru consum propriu, inclusiv achiziționarea de echipamente specifice:
* Achiziționarea și instalarea unor sisteme alternative de producere a energiei care constau in:
* Sistem cu panouri solare electrice pentru producerea energiei electrice. Se va monta pentru fiecare scară, pe acoperișul clădirii, câte un sistem de panouri solare electrice. Energia electrică produsă se va utiliza pentru alimentarea corpurilor de iluminat de pe casa scării.

5. Surse de finanţare:

 - Sursele de finantare ale investitiei se vor constitui prin Programului Regional Nord-Vest 2021-2027, Prioritatea 3 ”O regiune cu comunități prietenoase cu mediul”, Obiectiv specific 2.1 „Promovarea eficienței energetice și reducerea emisiilor de gaze cu efect de seră”, Acțiunea a) ”Creșterea eficienței energetice în regiune ca parte a investițiilor în sectorul locuințelor”, apel de proiecte nr. PRNV/2023/ 311.A/1 si sau prin alocatii de la bugetul de stat/ bugetul local al Primariei Municipiului Baia Mare.

PROIECTANT,

KLEVER SYSTEM SRL